Covid-19-statistieke: Effense toename in nuwe gevalleNet minder as 13 miljoen mense is tot dusver ingeënt. (Foto: Phill Magakoe/AFP) Nog 9 544 gevalle van Covid-19 is in Suid-Afrika bevestig, ŉ styging van die 7 086 nuwe gevalle wat ŉ dag tevore aangemeld is. Die syfers is ook hoër as die gemiddelde getal nuwe gevalle (9 286) wat in die vorige sewe dae aangemeld is. Die algehele getal laboratoriumbevestigde koronavirusgevalle op tuisbodem staan nou op 2 787 203, terwyl 2 560 605 mense reeds herstel het. Die Nasionale Instituut vir Oordraagbare Siektes (Nios) sê die positiwiteitskoers het egter effe gestyg. Dit het toegeneem van 14,4% ŉ dag tevore, tot die huidige 15,6%. Nog 235 sterftes is bevestig, wat die algehele sterftes op 82 496 te staan bring. Altesame 61 027 nuwe toetse vir Covid-19 is landwyd gedoen en die meeste nuwe gevalle (28%) was weer in KwaZulu-Natal. Nuwe gevalle per provinsie: In dié stadium word 12 663 mense in hospitale vir Covid-19 behandel, nadat nog 404 mense opgeneem is. Wat inentings betref, is 253 160 mense Dinsdag teen Covid-19 ingeënt. Dit bring die land se getal inentings op meer as 12,8 miljoen te staan. Inentings per provinsie: